Diari Oficial de la Generalitat Valenciana


Sumari del DOGV 1013, del 24-02-1989 (1989/813210)

ORDRE de 15 de febrer de 1989, de la Conselleria d'Agricultura i Pesca, per la qual es concedeixen subvencions per a la subscripció d'assegurances agràries incloses en el Pla Anual d'Assegurances Agràries Combinades de 1989.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/02/15/(1)/dof/vci/html**

### Dades del document

Número de DOGV
:   1013

Data del DOGV
:   24-02-1989

Secció del DOGV
:   DISPOSICIONS GENERALS

Número del document
:   1989/813210


Data del document
:   15-02-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 15 de febrer de 1989, de la Conselleria d'Agricultura i Pesca, per la qual es concedeixen subvencions per a la subscripció d'assegurances agràries incloses en el Pla Anual d'Assegurances Agràries Combinades de 1989.  
El sector agrari demana cada vegada més una major seguretat en la renda, que moltes vegades minva per la successió de fenòmens climatològics adversos i els quals s'han intensificat en els darrers anys.  
La Conselleria d?agricultura i Pesca ja ha actuat amb l?objectiu de pal·liar, en la mesura possible, els danys produïts en la nostra agricultura per catàstrofes climatològiques. No obstant això, conscient de la necessitat d'abordar el problema del risc a l?explotació agrària i tota la complexitat que comporta, ha iniciat una sèrie d'actuacions amb aqueixa finalitat.  
Per una banda, ha fomentat la constitució de la Mútua Valenciana de Seguros Agrarios, formada amb la participació de totes les organitzacions professionals i la Federació de Cooperatives Agràries.  
Una vegada s'ha cobert aquesta primera etapa, ara cal donar suport al foment de la subscripció de les Assegurances Agràries implantades a la nostra comunitat, amb la finalitat que els agricultors i ramaders asseguren les produccions i alhora la renda que hauran de percebre al final de la campanya.  
Tot això d'acord amb la Resolució de 17 de juny de 1988 de la Comissió d?agricultura i Pesca de les Corts Valencianes.  
Així que, tenint en compte que el cost tan elevat de l?assegurança en dificulta sobre manera la contractació, a proposta de la Direcció General de la Producció Agrària i fent ús de les facultats que tinc atribuïdes:  
ORDENE:  
Article primer  
La concessió de subvencions té per objecte l'abaratiment del cost de la prima de l?assegurança Agrària Combinada que l'agricultor i el ramader han de pagar i afavorir d'aquesta manera el manteniment del nivell de la renda que hi han de percebre.  
Article segon  
Podran acollir-se en aquestes subvencions els agricultors i ramaders que subscriguen una assegurança corresponent a alguna de les línies incloses en el Pla Nacional d?assegurances Agràries Combinades de 1989 (Ordre de 20 de desembre de 1988 del Ministeri d?agricultura, Pesca i Alimentació, publicada en el BOE de 21 de desembre), únicament quan les parcel·les i/o les explotacions assegurables d'aquests es troben al territori d'aquesta Comunitat Autònoma.  
Article tercer  
La subvenció s'aplicarà sobre el cost de l?assegurança (prima comercial més recàrrecs i tributs legalment repercutibles) i serà compatible i acumulable a la que concedirà l?Entitat Estatal de Seguros Agrarios (ENESA) en cada cas.  
Article quart  
La quantitat màxima de la subvenció s?estableix com a norma general en un vint-i-cinc per cent (25%) del cost de l?assegurança especificada a l'article anterior  
Aquesta subvenció s'aplicarà en concordança amb els estrats de capital assegurat establerts per ENESA en cada línia d?assegurança, de forma que la subvenció aplicable al primer estrat siga del 25%, el 18% per al segon i el 14%, en cas que hi haja un tercer estrat, llevat de les Assegurances Integrals de Cereals d'Hivern i de Lleguminoses Gra en secà, les quals seran del 15, 11 i 8% respectivament.  
Article cinqué  
S'estableix una subvenció addicional del 5% del cost de l'assegurança, corresponent a les parcel·les afectades en els casos que segueixen:  
1. Assegurances de cítrics:  
- Taronja dolça: per a parcel·les situades a zones on el cost de l'assegurança és superior al 20% del capital assegurat.  
- Mandarina: per a parcel·les situades a zones on el cost de l?assegurança és superior al 15% del capital assegurat.  
- Llima: per a parcel·les situades a zones on el cost de l?assegurança és superior al 10% del capital assegurat.  
2. Assegurança de raïm de taula: per a parcel·les situades a zones on el cost de l?assegurança és superior al 10% del capital assegurat.  
3. Assegurança de raïm de verema: per a les parcel·les situades a zones on el cost de l?assegurança és superior al 20% del capital assegurat.  
4. Assegurances de fruiters (s'hi inclou albercoc, préssec, pruna, poma de taula, pera i cirera): per a les parcel·les situades a tot l?àmbit territorial de la Comunitat Valenciana.  
Als efectes que preveu aquest article, s'entén per cost de l?assegurança sobre el qual s'aplicarà el percentatge de subvenció addicional, el corresponent a la parcel·la o parcel·les que complesquen les condicions establertes anteriorment.  
Article sisé  
Les pòlisses amb dret a subvenció podran ser de subscripció individual o col·lectiva, sempre que es realitzen en la forma i amb els requisits que estableixen els apartats a) i b) del núm. 3 de l'article 12 del Reglament vigent per a l'aplicació de la Llei 87/1978, de 28 de desembre.  
Article seté  
El termini per poder-se acollir en aquestes subvencions serà el del període de subscripció assenyalat oficialment en cada línia d?assegurança. Si dintre aquest període i amb anterioritat a l'entrada en vigor d'aquesta ordre, s'hi haguessen subscrit pòlisses que complien els requisits exigits, aquestes també tindran dret a la subvenció.  
Article vuité  
La subvenció s'abonarà en els terminis fixats pel conveni corresponent subscrit entre la Conselleria d?agricultura i Pesca de la Generalitat Valenciana i l'Agrupación Española de Entidades Aseguradoras de los Seguros Agrarios Combinados, SA (AGROSEGURO). L?agricultor o ramader descomptarà aquesta subvenció en el moment de la subscripció de la pòlissa i seguirà les instruccions emeses, si s'escau.  
Article nové  
Sense perjudici del que estableix l'article vuité, per tal d'obtenir la subvenció, la persona beneficiària haurà d'omplir l?imprès que apareix en l'annex 1, n'haurà de remetre els dos primers exemplars a la Conselleria d?agricultura i Pesca i s'haurà de quedar el tercer.  
Article desè  
La Conselleria d?agricultura i Pesca comunicarà a la persona sol·licitant la resolució corresponent, la qual serà efectiva quan s'haurà comprovat que l'aplicació i el càlcul de la subvenció són correctes, d'acord amb el Conveni subscrit amb aqueixa finalitat per l'Agrupación Española de Entidades Aseguradoras de los Seguros Agrarios Combinados SA.  
Article onzè  
Les subvencions, dins les disponibilitats pressupostàries, s'abonaran amb càrrec al capítol IV del Programa 714.20 »Ordenació i millora de la producció agrària» dels Pressupostos de la Generalitat Valenciana per a 1989.  
DISPOSICIONS FINALS  
Primera  
S'autoritza la Direcció General de la Producció Agrària a emetre les resolucions que considere necessàries per al desplegament d'aquesta ordre.  
Segona  
Aquesta ordre començarà a vigir el dia de la publicació al Diari Oficial de la Generalitat Valenciana  
València, 15 de febrer de 1989.  
El Conseller d?Agricultura i Pesca,   
LUIS FONT DE MORA MONTESINOS  
Veura annex


Còpia Permalink ELI